У Вікіпедыі ёсць артыкулы пра іншых асоб з прозвішчам Вольскі.
**Ляво́н Арту́равіч Во́льскі** (сапраўднае імя — Леанід Артуравіч Зэйдэль-Вольскі; 14 верасня 1965, Мінск) — беларускі музыкант, літаратар, мастак, вядучы. Заснавальнік «Мроі», N.R.M. і «Крамбамбулі». Таксама граў і спяваў у гуртах «Новае Неба» і «Zet».

З’яўляецца сынам беларускага пісьменніка Артура Вольскага і рускай паэтэсы Святланы Яўсеевай. Унук пісьменніка Віталя Вольскага-Зэйдэля.

Біяграфія
---------

Скончыў Мінскае мастацкае вучылішча (1984), у час навучання быў адным з заснавальнікаў гурта «Мроя» (1982). Удзельнічаў у маладзёжным грамадскім аб’яднанні «Беларуская Майстроўня» (1979—1984).

У 1994, пасля некаторых змен у складзе, ініцыяваў пераўтварэнне «Мроі» ў гурт «N.R.M.» («Незалежная Рэспубліка Мроя»), у якім па-ранейшаму выступаў як асноўны аўтар музыкі і тэкстаў песень. У 1990—1998 таксама выступаў як выканавец на клавішных у гурце «Новае Неба». У 2001 быў ініцыятарам стварэння гурта «ZET». У канцы 2004 у складзе гурта «Крамбамбуля» выступаў на плошчы Незалежнасці ў Кіеве. Працаваў вядучым аўтарскай праграмы «Квадракола» на радыёстанцыях «Беларуская маладзежная» і «101,2».

У 1997 напісаў музыку і аранжыроўкі большасці кампазіцый для сумеснага музычнага праекту «Народны альбом», удзельнічаў у падрыхтоўцы, запісе і паказе сумесных музычных праектаў «Сьвяты вечар 2000» і «Я нарадзіўся тут» (2001). На працягу 2002—2007 распрацаваў і напісаў вялікую частку песень для праграм «Крамбамбуля», «Крамбамбуля 11/2: Каралі раёну», «Крамбамбуля 0,33 FM», «„Крамбамбуля" сьвяточная». Сярод найболей вядомых песень Лявона Вольскага: «Песьні пра каханьне», «Тры чарапахі», «Партызанская», «Паветраны шар», «Лёгкія-лёгкія», «Я нарадзіўся тут», «Абсэнт», «Госьці».

Сумесныя праекты з удзелам Лявона Вольскага — «Народны Альбом» і «Я нарадзіўся тут» — сталі ў Беларусі культавымі.

Выступае ў друку як паэт, празаік, журналіст. Аўтар зборнікаў паэзіі «Калідор» (1993), «Фотаальбом» (1998).

У складзе розных калектываў быў на гастролях у Польшчы, Украіне, Францыі, Даніі. Удзельнік, у складзе розных калектываў, фестываляў: «Рок-крок 1987, 1988», «Наваполацк 1988», «Рок-дыялог» (Магілёў, 1988, 1989), «Днепродержинск 1989», «Тры колеры» (Мінск, 1990), «Басовішча» (неаднаразова — Гродэк, Польшча), «Belfort-Fimu» (Бельфор, Францыя, 1993), «Фестываль народных меншасцей» (Гдыня, Польшча, 1993), «Rock-mafia» (Сопат, Польшча), «Roskilde» (Данія, 1993) і інш.

30 снежня 2009 года выйшаў дыск «Такога няма нідзе», усе песні якога сачыніў Вольскі і запісаў іх з шэрагам музыкаў (Русяй, Алегам Хаменкам, Уладзімірам Пугачам ды іншымі).

Альбом «Гравітацыя», прэзентаваны ў Мінску 2 сакавіка 2019 года, завяршыў трылогію, пачатую дыскамі «Грамадазнаўства» (2014) і «Псіхасаматыка» (2016). «Гравітацыя» храналагічна распавядае пра ўсе асноўныя стадыі жыцця чалавека: ад нараджэння да смерці. Рэжысёрамі кліпаў на песні з яго сталі Арцём Лобач («Лепшыя на свеце», «Зьніклыя людзі») ды Елізавета Ганчарова («Човен»). Як і папярэднія альбомы, ён быў запісаны ў Вільні. Сродкі на запіс і выпуск збіраліся праз краўдфандынг.

На Новы 2019 год сыграў у музычным шоу «Нас у Маскве не зразумеюць» Тузін Гітоў, «Belsat Music Live» ды Лявона Вольскага.

Асабістае жыццё
---------------

Першая жонка, Ганна Вольская, прадзюсар гурту «Крамбамбуля», аўтар праекта «Снежны завулак» (11 чэрвеня 1975 — 23 сакавіка 2016), памерла ад анкалагічнага захворвання. Дачка — Адэля Вольская.

У 2018 годзе Лявон Вольскі пабраўся шлюбам з беларускай літаратаркай Мар’янай Вольскай, вядомай у літаратурных колах як Яня Ядвабная.

Прызнанне
---------

Прызёр глядацкіх сімпатый на фестывале «Рок-крок 1988»; лаўрэат фестывалю «Наваполацк 1988»; Гран-пры, прыз у намінацыі «Лепшы клавішнік» на фестывале «Тры колеры 1990»; «Рок-кароны» ў намінацыях «Песня году» («Партызанская») — 1996, «Альбом году» («Народныя альбом») — 1997, «Рок-карона 1997», «Праект году» («Сьвяты вечар 2000») — 1999, «Песня году» («Паветраны шар») — 1999, «Музыка году», «Падзея году» (праект «Я нарадзіўся тут»), «Лепшыя тэксты», «Песня году» («Тры чарапахі»), «Альбом году» («Тры чарапахі»), «Рок-карона» — усё 2000, «Выканаўца году» на «Рок-каранацыі 2004—2005», лаўрэат прэміі FreeMuse Award-2016  і USMA-2019 у намінацыі «Лепшыя тэксты песень».

Узнагароджаны медалём 100 гадоў БНР Рады Беларускай Народнай Рэспублікі.

Дыскаграфія
-----------

### Сольныя альбомы

* *Куплеты і прыпевы* (2008)
* *Белая яблыня грому* (2010)
* *Hramadaznaūstva* (2014)
* *Псіхасаматыка* (2016)
* *Hravitacyja* (2019)
* *Ameryka* (2020)
* *Trybunał* (2021)
* *Emihranty* (2023)

### Сумесныя праекты

* *Народны Альбом* (1997)
* *Сьвяты Вечар 2000* (1999)
* *Я нарадзіўся тут* (2000)
* *Прэм’ер Тузін 2005* (2005)
* *Прэм’ер Тузін 2006* (2006)
* *НезалежныЯ* (2008)
* *Такога няма нідзе* (2009)

Літаратурныя творы
------------------

* Калідор: зборнік паэзіі — Наваполацак, 1993,
* Фотаальбом: зборнік паэзіі — Мінск, 1998.
* Міларусь : апавяданні, аповесць / Лявон Вольскі. — Мінск, 2011. (Форма імя: Вольскі Лявон Артуравіч.)
* Народны альбом : п’еса / Міхаіл Анемпадыстаў, Лявон Вольскі. — Мінск, 2008.

Зноскі
------

1. ↑  Хартыя’97, Лявон Вольский: «Запреты растят оппозицию» (руск.)
2. ↑  *Будкін, Сяргей*. Лявон Вольскі: «У Беларусі сытуацыя агульнанацыянальных Навінак»  (бел.).  Радыё Свабодная Еўропа/Радыё Свабода (3 мая 2011). Архівавана з першакрыніцы 10 красавіка 2020. Праверана 10 красавіка 2020.
3. ↑
4. ↑  nashaniva.by
5. ↑  *Давыдчык, Андрэй*. «Нас у Маскве не зразумеюць». Прэм’ера навагодняга музычнага праекту (аўдыё/відэа)  (бел.).  Тузін Гітоў (1 студзеня 2019). Архівавана з першакрыніцы 3 студзеня 2019. Праверана 2 студзеня 2019.
6. ↑  БЕЛСАТ МУЗЫКА. *"Нас у Маскве не зразумеюць". Навагодні канцэрт ад Лявона Вольскага і #BML*.. Retrieved on 2019-01-02.
7. ↑   Архівавана 21 красавіка 2018.
8. ↑   Архівавана 19 лютага 2020.
9. ↑  Алексіевіч, Пазьняк, Вольскі, Эрыксан, Белавус. Хто яшчэ ўзнагароджаны мэдалём у гонар БНР-100
10. ↑
11. ↑  *Александров, Алексей*. Из потока новостей (руск.).  Белорусы и рынок (26 верасня 2011). Архівавана з першакрыніцы 8 красавіка 2020. Праверана 8 красавіка 2020.

Літаратура
----------

* Вольский Лявон // Кто есть кто в Республике Беларусь: Электронный справочник; БДГ on-line. — Эл. ресурс bdg.by
* *Д.П.* ВОЛЬСКІ ЛЯВОН (Вольский Лявон, Volski Leanid) // Энцыклапедыя беларускай папулярнай музыкі (бел.) / уклад. Дз. Падбярэзскі і інш. — Мінск: Зміцер Колас, 2008. — С. 62–63. — 368 с. — 2 000 экз. — ISBN 978-985-6783-42-8.
* *Дубавец, С.* Майстроўня. Гісторыя аднаго цуду / Сяргей Дубавец; фота А. Канцавога. — [Б. м.] : Радыё Свабодная Еўропа / Радыё Свабода, 2012, — 457 с.

Спасылкі
--------

 У Вікіцытатніку ёсць старонка па тэме **Лявон Вольскі**
* Лагатып Вікісховішча На Вікісховішчы ёсць медыяфайлы па тэме Лявон Вольскі
* lavonvolski.com — афіцыйны сайт Лявона Вольскага
* Афіцыйны блог LJ-аўтар lvolski — Лявон Вольскі у Жывым Журнале
* «Асабістая справа» на афіцыйнай хатняй старонцы N.R.M.(Копія з web.archive.org)
* КУЛЬТурныя людзі: Лявон Вольскі

| ⛭N.R.M. |
| --- |
| 
* Лявон Вольскі (да 2010)
* Алег Дземідовіч
* Юрась Ляўкоў
* Піт Паўлаў

 |
| Дыскаграфія | 

|  |  |
| --- | --- |
| Студыйныя альбомы | 
* ŁaŁaŁaŁa
* Одзірыдзідзіна
* Pašpart hramadzianina N.R.M.
* Try čarapachi
* Dom kultury
* 06
* Д.П.Б.Ч.

 |
| Зборнікі | 
* Made in N.R.M.
* Akustyčnyja kancerty kanca XX stahodździa
* Spravazdača 1994—2004

 |
| Сінгл | 
* Samotnik

 |
| Трыб’ют | 
* Viza Незалежнай Рэспублікі Мроя

 |

 |
| Звязаныя праекты | 
* Мроя
* Zet
* Крамбамбуля
* Pete-Paff
* Garadzkija

 |

| ⛭Крамбамбуля |
| --- |
| Склад | Лявон Вольскі ·  Алег Гарус ·  Павел Аракелян ·  Алесь-Францішак Мышкевіч ·  Андрэй Якубчык ·  Павел Мамонаў |
| Дыскаграфія | 
Застольны альбом · 
Каралі раёну · 
Радыё Крамбамбуля 0,33 FM · 
Сьвяточная · 
The Best albo Belarusian Disco · 
Drabadzi-drabada · 
Чырвоны штраль
 |



| ?Лявон Вольскі — продкі |
| --- |
| 

|  |  |  |  |  |  |
| --- | --- | --- | --- | --- | --- |
|  |  | Артур Вольскі |  | Віталь Вольскі |  |
|  |  |  |  |
|  |  |  |  |  |  |  |
|  | Лявон Вольскі |  |  |  |  |
|  |  |  |  |  |
|  |  |  |  |  |  |
|  |  |  | Святлана Георгіеўна Яўсеева |  |  |
|  |  |  |  |  |
|  |  |  |  |  |
|  |  |  |  |
|  |  |  |  |

 |

|  |  |
| --- | --- |
| ⚙️   У сацыяльных сетках | LiveJournal · Facebook |
| Фота, відэа і аўдыё | Instagram · Instagram · Instagram |
| Тэматычныя сайты | Discogs · MusicBrainz |
| Нарматыўны кантроль | GND: 1025602161 · ISNI: 0000 0003 8092 8775 · NUKAT: n01094115 · VIAF: 101690752 |